Oficiālais Vēstnesis L 279 , 29/10/1999 Lpp. 0003 - 0025



Komisijas Regula (EK) Nr. 2278/1999 (1999. gada 21. oktobris), ar ko nosaka dažus sīki izstrādātus piemērošanas noteikumus Padomes Regulai (EEK) Nr. 3528/86 par Kopienas mežu aizsardzību no atmosfēras piesārņojuma EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 17. novembra Regulu (EEK) Nr. 3528/86 par Kopienas mežu aizsardzību no atmosfēras piesārņojuma [1], kurā jaunākie grozījumi izdarīti ar Regulu (EK) Nr. 307/97 [2], un jo īpaši tās 2. un 4. pantu, tā kā: (1) Regulā (EEK) Nr. 3528/86 ir paredzēts Kopienas finansiāls ieguldījums pasākumos, ko saskaņā ar Kopienas programmu veic mežu aizsardzībai pret atmosfēras piesārņojumu. (2) Minētās regulas 12. pants izvirza noteikumu, ka Kopienas ieguldījums sedz izdevumus, kas saistīti ar mežu bojājumu un jo īpaši atmosfēras piesārņojuma radīto bojājumu periodisku uzskaiti, parauglaukumu tīkla izveidi intensīvai un nepārtrauktai meža ekosistēmu kontrolei, eksperimentiem, pilotprojektiem un demonstrējumu projektiem, lai uzlabotu mežu aizsardzību pret atmosfēras piesārņojumu. (3) Lai uzlabotu efektivitāti, vienkāršotu un racionalizētu kārtību valstu un Kopienas līmenī, dažādos pasākumus, kam ir prasīta Kopienas finansiāla palīdzība, katrā dalībvalstī būtu jāapvieno ikgadējā valsts programmā. (4) Būtu jāpieņem sīki izstrādāti noteikumi par to, kā iesniedzami atbalsta pieteikumi saskaņā ar valsts programmām un kāda informācija tajos jāietver, lai veiktu to pārbaudi. (5) Būtu jāievieš Kopienas palīdzības avansa maksājumu sistēma, lai palīdzētu dalībvalstīm īstenot pienācīgu programmu finanšu vadību. (6) Kompetentu iestāžu Komisijai iesniegtajos valstu programmu pieteikumos par avansu un atlikumu maksājumiem jāietver attiecīga informācija, lai palīdzētu panākt izdevumu regularitāti. (7) Komisija jāinformē par to, ka pasākumus ievieš saskaņā ar tādiem nosacījumiem un tādā termiņā, kas noteikts lēmumā, ar ko piešķir atbalstu. (8) Dalībvalstīm jāpieņem vajadzīgie noteikumi, lai nodrošinātu to, ka veic efektīvas pārbaudes attiecībā uz valstu programmās paredzēto pasākumu ieviešanu. (9) Regulas (EEK) Nr. 3528/86 14. pants un Padomes 1995. gada 18. decembra Regula (EK, Euratom) Nr. 2988/95 par Eiropas Kopienu finanšu interešu aizsardzību [3] prasa dalībvalstīm pārliecināties par Kopienas finansēto pasākumu efektivitāti un regularitāti un atgūt pārkāpuma vai nolaidības dēļ zaudētas summas; šādas summas izlietotas neattaisnotiem izdevumiem no Kopienas budžeta un tādēļ tās atmaksājamas Kopienai. (10) Ja Komisija, veicot Regulas (EEK) Nr. 3528/86 14. pantā paredzētās pārbaudes, atklāj pārkāpumus, attiecīgajai dalībvalstij ir jāizsaka tās viedoklis par norādīto situāciju; ja pārkāpumu apstiprina un attiecīgās summas no Kopienas budžeta izlietotas neattaisnotiem izdevumiem, tās būtu jāatmaksā Kopienai. (11) Būtu jāatceļ Komisijas Regula (EEK) Nr. 526/87 [4], 2. pants Komisijas Regulā (EEK) Nr. 1696/87 [5], kurā jaunākie grozījumi izdarīti ar Regulu (EK) Nr. 1398/95 [6], un 2. pants Komisijas Regulā (EK) Nr. 1091/94 [7], kurā jaunākie grozījumi izdarīti ar Regulu (EK) Nr. 1545/1999 [8]. (12) Būtu jāatceļ arī Komisijas 1987. gada 10. jūnija Regula (EEK) Nr. 1697/87 [9]; minētā regula joprojām ir piemērojama to Kopienas finansiālo ieguldījumu maksājumiem saskaņā ar Regulu (EEK) Nr. 3528/86, par kuriem pieņemts lēmums līdz 1999. gada 1. novembrim. (13) Šajā regulā paredzētie pasākumi ir saskaņā ar Pastāvīgās mežsaimniecības komitejas atzinumu, IR PIEŅĒMUSI ŠO REGULU. 1. pants 1. Regulas (EEK) Nr. 3528/86 2. un 4. pantā paredzētos pasākumus ievieš saskaņā ar programmām, kas dalībvalstīm jāizstrādā katru gadu. Valsts programmām jāattiecas uz visiem palīdzības pieteikumiem, kas iesniegti saskaņā ar minētajiem pantiem. Tām jāietver informācija un attaisnojoši dokumenti, kas norādīti šīs regulas I pielikumā un attiecas uz 2. pantā paredzēto informāciju. Katru gadu līdz 1. novembrim dalībvalstis nosūta Komisijai savas programmas nākamajam gadam divos eksemplāros. 2. Valsts programmas, kā minēts 1. punktā, jāpabeidz ne vēlāk kā trīs gados no dienas, kad paziņots Komisijas lēmums par finansēšanu, un tās nevar pagarināt. 2. pants Programmās, kas minētas 1. pantā, jāietver arī šāda informācija: - to attaisnojošo dokumentu saraksts, kas jāuzrāda atbalsta saņēmējam; "attaisnojoši dokumenti" ir jebkuri dokumenti, kas sastādīti saskaņā ar attiecīgās dalībvalsts normatīviem aktiem, vai arī saskaņā ar kompetentās iestādes pieņemtiem pasākumiem un kas pierāda, ka ir izpildīti nosacījumi attiecībā uz katru atsevišķo pieteikumu; sarakstā ir katra dokumenta apraksts, noteikumi vai pasākumi, saskaņā ar kuriem tas sastādīts, un īss minēto dokumentu satura apraksts; - to veidlapu paraugi, uz kādām atbalsta saņēmējiem jāiesniedz maksājuma pieteikumi; šādās veidlapās ir vismaz radušos izdevumu kopsavilkums un salīdzinājuma tabula, kas sniedz kvalitatīvu un kvantitatīvu paredzēto un veikto pasākumu aprakstu; - to pārbaudes un vadības metožu apraksts, kas noteiktas, lai nodrošinātu efektīvu programmas pasākumu ieviešanu, ievērojot Regulas (EEK) Nr. 3528/86 14. pantu. Dalībvalstis informē Komisiju arī par šajā pantā minētās dokumentācijas turpmākiem jauninājumiem. 3. pants 1. Saskaņā ar Regulas (EEK) Nr. 3528/86 13. pantu dalībvalsts nozīmē kompetento iestādi, ko pilnvaro īstenot minēto programmu. 2. Kompetentās iestādes var pieteikties uz avansu, kas nepārsniedz 50 % no Kopienas palīdzības valsts programmai, ne agrāk kā tā gada 1. janvārī, kas seko dienai, kad paziņots Komisijas lēmums par programmas finansēšanu. 3. Kompetentās iestādes var pieteikties uz otru avansu, kas nav lielāks par 30 %, ja tās ir iesniegušas pierādījumus, ka 60 % no pirmā avansa šai programmai ir izlietoti. 4. Atlikumu izmaksā pēc tam, kad Komisija ir saņēmusi un apstiprinājusi noslēguma ziņojumu, galīgo finanšu pārskatu un pieteikumu valsts programmas galīgā maksājuma saņemšanai. 4. pants 1. No nākamā gada 1. jūlija pēc dienas, kad paziņots Komisijas lēmums par programmas finansēšanu, kompetentās iestādes iesniedz sešu mēnešu pārskatus par maksājumiem, kas maksāti atbalsta saņēmējiem saskaņā ar II pielikumu, kopā ar pārskatu par darba izpildes stadiju. 2. Kompetentajām iestādēm jāiesniedz Komisijai valsts programmai paredzēto avansu un atlikuma maksājumu pieteikumus divos eksemplāros saskaņā ar III pielikumu. 5. pants 1. Visas summas, kas zaudētas pārkāpumu vai nolaidības dēļ un ko dalībvalsts atguvusi, atmaksā Kopienai. 2. Ja Komisija četros gados pēc atlikuma samaksas atklāj pārkāpumus darbībā, ko finansējusi Komisija, un ja attiecīgā summa nav atmaksāta Kopienai saskaņā ar 1. punktu, tā informē attiecīgo dalībvalsti un dod tai iespēju komentēt situāciju. 3. Ja pēc situācijas analīzes un dalībvalsts komentāru saņemšanas Komisija apstiprina pārkāpumu, dalībvalsts atmaksā attiecīgās summas. 6. pants Ar šo atceļ Regulu (EEK) Nr. 526/87, Regulas (EEK) Nr. 1696/87 2. pantu un Regulas (EK) Nr. 1091/94 2. pantu. 7. pants Ar šo atceļ Regulu (EEK) Nr. 1697/87. Tomēr minēto regulu joprojām piemēro to Kopienas finansiālo ieguldījumu maksājumiem saskaņā ar Regulu (EEK) Nr. 3528/86, par kuriem pieņemts lēmums līdz 1999. gada 1. novembrim. 8. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 21. oktobrī Komisijas vārdā — Komisijas loceklis Franz Fischler [1] OV L 326, 21.11.1986., 2. lpp. [2] OV L 51, 21.2.1997., 9. lpp. [3] OV L 312, 23.12.1995., 1. lpp. [4] OV L 53, 21.2.1987., 14. lpp. [5] OV L 161, 22.6.1987., 1. lpp. [6] OV L 139, 22.6.1995., 4. lpp. [7] OV L 125, 18.5.1994., 1. lpp. [8] OV L 180, 15.7.1999., 9. lpp. [9] OV L 161, 22.6.1987., 23. lpp. -------------------------------------------------- I PIELIKUMS KOPIENAS MEŽU AIZSARDZĪBA PRET ATMOSFĒRAS PIESĀRŅOJUMU (REGULA (EK) Nr. 3528/86) Informācija par valsts programmu 20… gadam DALĪBVALSTS: 1. Īss programmas apraksts: kompetentās iestādes kontaktinformācija (kontaktpersonas/iestādes nosaukums, adrese, tālruņa un faksa numurs, e-pasta adrese); programmas īstenošanas sākuma un beigu dienas; programmas kopējās izmaksas un pieprasītais atbalsts (procentuāli no kopējām izmaksām); izmaksu sadalījums atbilstīgi pasākumiem; īstenošanas pagaidu grafiks un iestāde, kurai maksājama programmai paredzētā Kopienas finansiālā palīdzība (nosaukums, bankas rekvizīti); apstiprinājums, ka darbs nesāksies, pirms nebūs iesniegta programma; apstiprinājums, ka pieteikumi attiecībā uz šo programmu netiks iesniegti citiem Kopienas fondiem; valsts programmas finansiālais plānojums: izmantot 1. un 1.b veidlapu. 2. Individuāli atbalsta pieteikumi saskaņā ar Regulas (EEK) Nr. 3528/86 2. pantu (intensīva un nepārtraukta meža ekosistēmu kontrole): izmantot 2. un 2.a un/vai 2.b un/vai 2.c un/vai 2.d veidlapu. 3. Individuāli atbalsta pieteikumi saskaņā ar Regulas (EEK) Nr. 3528/86 4. pantu (eksperimenti, pilotprojekti un demonstrāciju projekti): izmantot 3. un 3.a veidlapu. Paskaidrojumi Eksperimentus un kontroles darbības, ar ko iepazīstināta Komisija, lai saņemtu daļēju finansējumu saskaņā ar Regulu (EEK) Nr. 3528/86 par Kopienas mežu aizsardzību pret atmosfēras piesārņojumu, katru gadu apkopo vienā dalībvalsts programmā. Kopienas finansiālo palīdzību programmai izmaksā par katru programmu dalībvalstu ieceltām kompetentām iestādēm, kas pēc tam atmaksā attiecīgo atbildīgo iestāžu maksājumus. Visas darbības, kas jāveic saskaņā ar Regulas (EEK) Nr. 3528/86 2. un 4. pantu un regulas grozījumiem un kurām prasa Kopienas daļēju finansējumu, ir jāietver programmā kā individuāli pieteikumi. Darbības veidi: Programmas ietver divus darbības veidus un četrus apakšveidus: A veids: | Mežu ekosistēmu kontrole (Regulas (EEK) Nr. 3528/86 2. pants) | A1 apakšveids: | Pastāvīgais parauglaukumu tīkls (16 × 16 km) un ikgadēja vainagu stāvokļa novērošana, augsnes analīzes vai lapu ķīmiskā sastāva apsekojuma iespējams atkārtojums | A2 apakšveids: | Novērojumi intensīvās novērošanas punktos | A3 apakšveids: | Visas papildu darbības, kas vajadzīgas intensīvai vai nepārtrauktai kontrolei (piemēram, metožu pārbaudes, īpaši pētījumi utt.) | A4 apakšveids: | Priekšlikumi par to, kā novērtēt visus datus, kas saņemti no pastāvīgā parauglaukumu tīkla vai intensīvās kontroles Eiropas vai reģionālā līmenī (ieskaitot ārēju novērtējumu) | B veids: | Eksperimentālas darbības (Regulas (EEK) Nr. 3528/86 4. pants) | Prioritātes: Darbības iedala trīs prioritātēs: 1. prioritāte: | Obligāti novērojumi un analīzes ar prasīto precizitāti (QC/QA) | 2. prioritāte: | Svarīgi novērojumi vai analīzes, kas nav jāveic obligāti (piemēram, izvēles parametru analīze); šeit ietverti arī papildu un pagaidu mēģinājumi garantēt kvalitāti. | 3. prioritāte: | Visi pārējie pasākumi, kas nav precizēti rokasgrāmatā vai ieviešanas regulā. Ieskaitot novērojumus un analīzes, kas veiktas, izmantojot metodes, kuras nav precizētas ieviešanas regulā vai rokasgrāmatā, kā arī eksperimentālas darbības (4. pants). | Pieprasīto finansiālo palīdzību programmā norāda atsevišķi attiecībā uz katru no trim prioritāšu kategorijām. Veidlapas Programmu iesniegšanai jālieto šādas veidlapas: - īss programmas apraksts (1. veidlapa), - programmas finansēšanas plāns (1.b veidlapa), - vispārīgas ziņas (2. un 3. veidlapa), - speciālas ziņas (2.a, 2.b, 2.c un 2.d veidlapa). Programmas apraksta veidlapa ietver administratīvu informāciju par valsts kompetento iestādi un informācijas kopsavilkumu par dažādiem atsevišķiem pieteikumiem programmā, kā arī grafiku (laika plānojumu). Uz veidlapas ir jābūt valsts kompetentās iestādes spiedogam, un veidlapai jābūt pienācīgi parakstītai un datētai, norādot parakstītāja vārdu zem paraksta. Programmas finansēšanas plāns ietver informāciju par Kopienas finansiālās palīdzības paredzēto izmantojumu. Vispārīgo ziņu veidlapa (kas ietver vispārīgu informāciju par atsevišķiem pieteikumiem) un speciālo ziņu veidlapa (kas ietver tehnisku informāciju par atsevišķiem pieteikumiem) ir jāaizpilda katram individuālā atbalsta pieteikumam (2. veidlapa attiecībā uz 2. pantā paredzētajām darbībām, 3. veidlapa attiecībā uz 4. pantā paredzētajām darbībām; 2.a un/vai 2.b, un/vai 2.c, un/vai 2.d veidlapa attiecībā uz tehnisko informāciju). Uz vispārīgo ziņu veidlapām ir jābūt valsts kompetentās iestādes zīmogam, un veidlapām jābūt pienācīgi parakstītām un datētām, norādot parakstītāja vārdu zem paraksta. 1. veidlapa: | Programmas apraksta veidlapa, kas ietver administratīvu informāciju par valsts kompetento iestādi un informācijas kopsavilkumu par dažādiem individuāliem pieteikumiem programmā, kā arī grafiku (laika plānojumu) | 1.b veidlapa: | Valsts programmas finansēšanas plāns | 2. veidlapa: | Visi pieteikumi, kas attiecas uz kontroles darbībām (2. pants): vispārīgo ziņu veidlapa (darbības A1/A2/A3/A4) | 2.a veidlapa: | Pieteikumi attiecībā uz A1 veida darbībām: tehniskā informācija par pastāvīgo paraugtīklu (I līmenis) | 2.b veidlapa: | Pieteikumi attiecībā uz A2 veida darbībām: tehniskā informācija par novērojumiem intensīvās novērošanas punktos (II līmenis) | 2.c veidlapa: | Pieteikumi attiecībā uz A3 veida darbībām: tehniskā informācija par papildu aspektiem saistībā ar intensīvo kontroli (II līmenis) | 2.d veidlapa: | Pieteikumi attiecībā uz A4 veida darbībām: tehniskā informācija par novērtēšanas darbībām saistībā ar intensīvo kontroli (II līmenis) | 3. veidlapa: | Visi pieteikumi attiecībā uz eksperimentālām darbībām (4. pants): vispārīgo ziņu veidlapa (B veida darbības) | 3.a veidlapa: | Visi pieteikumi attiecībā uz eksperimentālām darbībām (4. pants): speciālo ziņu veidlapa (tehniskais kopsavilkums) | +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- II PIELIKUMS Sākuma piezīmes Avansu un maksājumu pieteikumi, sešu mēnešu pārskati un progresa ziņojumi divos eksemplāros jāiesniedz: European Commission Directorate-General for Agriculture Unit VI FII 2 Rue de la Loi/Wetstraat 200 B-1049 Brussels Sešu mēnešu maksājumu pārskats Izmantot 1. tabulā norādīto veidlapu Darba izpildes stadija Izmantot 2. tabulā norādīto veidlapu. +++++ TIFF +++++ +++++ TIFF +++++ -------------------------------------------------- III PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------